CELEX: 32000R0532
Language: da
Date: 2000-03-10 00:00:00
Title: Kommissionens forordning (EF) nr. 532/2000 af 10. marts 2000 om fravigelse af forordning (EF) nr. 658/96 om betingelser for ydelse af godtgørelser under støtteordningen for producenter af visse markafgrøder

Avis juridique important

|

32000R0532

Kommissionens forordning (EF) nr. 532/2000 af 10. marts 2000 om fravigelse af forordning (EF) nr. 658/96 om betingelser for ydelse af godtgørelser under støtteordningen for producenter af visse markafgrøder  

EF-Tidende nr. L 064 af 11/03/2000 s. 0015 - 0017

KOMMISSIONENS FORORDNING (EF) Nr. 532/2000af 10. marts 2000om fravigelse af forordning (EF) nr. 658/96 om betingelser for ydelse af godtgørelser under støtteordningen for producenter af visse markafgrøderKOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder(1), senest ændret ved forordning (EF) nr. 1624/98(2), særlig artikel 12, ogud fra følgende betragtninger:(1) Ved Kommissionens forordning (EF) nr. 658/96(3), senest ændret ved forordning (EF) nr. 610/1999(4), blev der fastsat betingelser for ydelse af godtgørelser under støtteordningen for producenter af visse markafgrøder. I artikel 3, stk. 1, litra c), fastsættes det, at de pågældende arealer skal vedligeholdes under normale vækstvilkår i hvert fald indtil begyndelsen til blomstringsperioden.(2) I maj 1999 blev visse områder i Fællesskabet ramt af usædvanligt store oversvømmelser, som har medført, at nævnte betingelse ikke kan overholdes.(3) Da betingelsen af grunde, som de pågældende producenter ikke er herre over, ikke kan overholdes, bør udbetaling af godtgørelse for oversvømmede arealer ikke nægtes. Forordning (EF) nr. 658/96 bør derfor fraviges på bestemte betingelser.(4) De i denne forordning fastsatte foranstaltninger er i overensstemmelse med udtalelse fra Fællesmødet for Forvaltningskomitéerne for Korn, Fedtstoffer og Tørret Foder -UDSTEDT FØLGENDE FORORDNING:Artikel 1For de arealer med markafgrøder, der er erklæret for oversvømmet i de områder, som er nævnt i bilaget til denne forordning, kan de godtgørelser, der er fastsat for ikke-vandede arealer, udbetales for produktionsåret 1999/2000 uanset artikel 3, stk. 1, litra c), i forordning (EF) nr. 658/96, såfremt de pågældende arealer holdes uden for driften indtil den normale blomstringsperiode for den skadesramte afgrøde.Artikel 2Denne forordning træder i kraft på dagen for offentliggørelsen i De Europæiske Fællesskabers Tidende.Den anvendes for godtgørelser for produktionsåret 1999/2000.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 10. marts 2000.På Kommissionens vegneFranz FISCHLERMedlem af Kommissionen(1) EFT L 181 af 1.7.1992, s. 12.(2) EFT L 210 af 28.7.1998, s. 3.(3) EFT L 91 af 12.4.1996, s. 46.(4) EFT L 75 af 20.3.1999, s. 24.BILAG1. TYSKLANDHessenLandkreise: Groß-Gerau, BergstraßeRheinland-PfalzLandkreise: Alzey-Worms, Ludwigshafen, GermersheimKreisfreie Städte: Worms, Frankenthal (Pfalz), Ludwigshafen a.R., SpeyerBaden-WürttembergRegierungsbezirk Karlsruhe:Landkreise: Karlsruhe, Rastatt; Rhein-Neckar-KreisRegierungsbezirk Freiburg:Ortenaukreis, Landkreise Emmendingen, KonstanzRegierungsbezirk Tübingen:Landkreis Ravensburg, Bodensee-KreisBayernRegierungsbezirk SchwabenLandkreise: Donau-Ries, Dillingen a.d. Donau, Aichach-Friedberg, Günzburg, Augsburg, Neu-Ulm, Unterallgäu, Ostallgäu (inklusive Stadt Kaufbeuren), Oberallgäu (inklusive Stadt Kempten), Lindau/BRegierungsbezirk OberbayernLandkreise: Eichstätt (inklusive Stadt Ingolstadt), Berchtesgadener-Land, Traunstein, Neuburg-Schrobenhausen, Pfaffenhofen a.d. Ilm, Freising, Dachau, Erding, Mühldorf a. Inn, Fürstenfeldbruck, Starnberg, München, Ebersberg, Rosenheim, Miesbach, Bad Tölz-Wolfratshausen, Landsberg a. Lech, Weilheim-Schongau, Garmisch-PartenkirchenRegierungsbezirk NiederbayernLandkreise: Straubing-Bogen (inklusive Stadt Straubing), Deggendorf, Dingolfing-Landau, Landshut, Kehlheim, Passau, Rottal-InnRegierungsbezirk OberpfalzLandkreise: Landkreis Regensburg (inklusive Stadt Regensburg), Cham (inklusive Stadt Cham)Regierungsbezirk MittelfrankenLandkreis Roth2. ØSTRIGBurgenlandOberwart, GüssingNiederösterreichAmstetten, Melk, Krems Stadt, Krems Land, St. Pölten Land, Tulln, Korneuburg, Wien-Umgebung, Gänserndorf, Bruck/LeithaOberösterreichPerg, EferdingSteiermarkFeldbachTirolImstVorarlbergGesamtes Bundesland3. FRANKRIGBas-Rhin